Tilastokeskuksen (siirryt toiseen palveluun) tuoreen työllisyystilaston mukaan hallituksen tavoittelema 72 prosentin työllisyystavoite on lähellä toteutumista.

Kausi- ja satunnaisvaihtelusta tasoitettuna työllisyysaste oli joulukuussa 70,7 prosenttia.

Työttömiä oli Tilastokeskuksen kansainvälisesti vertailukelpoisen tilaston mukaan joulukuussa 227 000, mikä oli 20 000 enemmän kuin vuosi sitten.

Työttömyysaste oli 8,4 prosenttia, kun se edellisvuoden joulukuussa oli 7,9 prosenttia. Työllisiä oli 48 000 enemmän kuin edellisvuoden joulukuussa.

Viime vuoden neljännellä vuosineljänneksellä työttömyysaste oli 7,6 prosenttia, mikä oli 0,4 prosenttiyksikköä pienempi kuin vuoden 2016 neljännellä vuosineljänneksellä.

Viime vuonna työttömyysaste oli keskimäärin 8,6 prosenttia, kun se vuonna 2016 oli 8,8 prosenttia.

Avointen työpaikkojen määrä hyvässä kasvussa

Työ- ja elinkeinoministeriön (siirryt toiseen palveluun) mukaan joulukuussa ilmoitettiin TE-toimistoihin 40 300 uutta avointa työpaikkaa. Määrä on 3 200 enemmän kuin vuosi sitten joulukuussa. Kaikkiaan TE-toimistoissa oli joulukuussa avoinna 78 300 työpaikkaa, 9 900 enemmän kuin vuosi sitten.

Viime vuoden kehitys oli TEM:n tilastojen mukaan myönteistä myös lomautettujen määrässä. Viime joulukuussa lomautettuja oli 25 500 ja edellienä vuonna. 12 500. Niin ikään työntantajien ennakkoilmoitukset tulevista lomautuksista ovat vähentyneet.

Lue myös:

Työttömyys laski 7,3 prosenttiin – "Talouskasvu näkyy työmarkkinoilla"

Ihmetteletkö miksi eri työttömyystilastoissa on jatkuvasti toisistaan poikkeavat luvut? – Näillä tiedoilla asia selittyy

Kuolleetkin kummittelivat työttöminä työnhakijoina: tilastot kaunistuivat, kun ihmisille alettiin soitella (siirryt toiseen palveluun)